ZŠ s MŠ M. R. Štefánika Grösslingova 48, 811 09 Bratislava

**Dodatok č.1 k Prevádzkovému poriadku po dobu trvania pandémie Covid 19 a potreby dodržiavania protiepidemických opatrení**

Organizácia a podmienky výchovy a vzdelávania v materských školách pre školský rok 2020/2021- aktualizované k 16.9.2020 Ministerstvom školstva

Dokument je koncipovaný ako Alert (výstražný) systém a manuál odporúčaní v troch úrovniach –zelenej, oranžovej a červenej- aktualizovaný k 16.9. 2020

**Zelená fáza** predstavuje stav, kedy sa v materskejškole nevyskytlo žiadne pozitívne dieťa či zamestnanec na ochorenie COVID-19.

**Oranžová fáza** zachytáva situáciu, kedy sa v materskej škole vyskytlo dieťa alebo zamestnanec pozitívny na ochorenie COVID-19.

**Červená fáza** obsahuje zoznam opatrení pri viacerých potvrdených pozitívnych prípadoch medzi deťmi alebo pracovníkmi (epidemický výskyt). Výstražný systém je stavaný na každú školu individuálne.

**Zelená fáza**

Zelená fáza nastáva v prípade, že:

• v škole nie je žiadne podozrivé dieťa, alebo zamestnanec;

• v škole je jeden alebo viac detí alebo zamestnancov podozrivých z ochorenia na COVID-19( ani jeden žiak / zamestnanec nie je pozitívny).

**Dieťa či zamestnanca môže určiť ako podozrivého jedine miestne príslušný RÚVZ alebo všeobecný lekár**.

**Zákonný zástupca alebo zamestnanec oznámi po indikácii RÚVZ alebo všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19.**

• škola následne postupuje podľa nižšie uvedených krokov a čaká na prípadné pokyny a poskytuje plnú súčinnosť miestne príslušnému RÚVZ

Pokyny riaditeľky školy v súlade s nariadením Ministerstva školstva a RÚVZ:

1. **Vstup cudzím osobám do priestorov školy je možný len s výnimkou potvrdenou riaditeľom školy a čestným prehlásením o bezinfekčnosti danej osoby** (prílohe č. 1 z manuálu MŠ VVaŠ). Pod cudzou osobu sa rozumie akákoľvek iná osoba okrem zamestnanca školy a žiaka. **Externé osoby** komunikujú so školou počas úradných (stránkových) hodín alebo môžu využívať **distančný spôsob komunikácie** (písomný, maily a pod**.), prezenčný spôsob komunikácie je možný len so súhlasom riaditeľa školy za vyššie uvedených podmienok.**
2. **Zamestnanci** predkladajú po každom prerušení dochádzky do zamestnania v trvaní viac ako **3 po sebe nasledujúce dni** **(vrátane víkendov a sviatkov)** **písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie** (príloha č. 2 manuálu MŠ VVaŠ ), poprípade PN vystavené príslušným lekárom.
3. **Ranný filter** bude zriadený pri vstupe do materskej školy, v prípade podozrenia na akútne ochorenie (nielen na COVID-19), materská škola dieťa nepreberie. V prípade výskytu na ochorenie COVID–19 v materskej škole riaditeľ bezodkladne rieši vzniknutú situáciu podľa usmernenia z časti **Oranžová fáza.**
4. **Zákonný zástupca**

* **Dodržiava pokyny riaditeľa materskej školy**, ktoré upravujú podmienky materskej školy počas trvania protiepidemických opatrení.
* **Predkladá po každom prerušení dochádzky dieťa do materskej školy v trvaní viac ako 3 po sebe nasledujúce dni (vrátane víkendov a sviatkov) písomné vyhlásenie zákonného zástupcu o bezinfekčnosti (**príloha č. 4 manuálu MŠ VVaŠ **)**.

* **Pri prerušení viac ako 5 pracovných dní (víkendy a sviatky sa nezapočítavajú) z dôvodu akéhokoľvek ochorenia predkladá potvrdenie ochorobe vydané všeobecným lekárom pre deti a dorast**. Počet podaných Vyhlásení o bezinfekčnosti a Potvrdení ochorobe nie je limitovaný.
* **Rešpektuje pravidlá nosenia hračiek** a iného materiálu alebo pomôcok z domáceho prostredia do materskej školy, stanovené riaditeľom materskej školy.
* **V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje triednu učiteľku alebo zást. riadit. školy pre MŠ. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.**

**Organizácia a obsah predprimárneho vzdelávania**

* Pri pobyte v interiéri a v exteriéri materskej školy deti nemusia nosiť rúška.
* Zabezpečia sa ucelené kolektívy detí v triedach , zberné triedy sú zrušené
* Vytvorená trieda sa nebude meniť, aj keď počet detí klesne, triedy sa nebudú medzi sebou premiešavať, v prípade hraničných počtov, zváži MŠ zmenu triedy.
* **Organizácia hromadných podujatí sa neodporúča.**

.

Všeobecné odporúčania pri podozrení na ochorenie COVID-19

**Pri podozrení na ochorenie v prípade dieťaťa**

**Podozrivé dieťa** nenavštevuje školské zariadenie a do usmernenia príslušným RUVZ, alebo všeobecným lekárom dieťaťa (v prípade ak podozrenie na ochorenie vyslovil lekár), alebo oznámenia výsledkov jeho RT-PCR testu zákonným zástupcom, výučba prebieha štandardným spôsobom. Ak je podozrivý podrobený RT-PCR testu a výsledok je

• **negatívny, zákonný zástupca informuje školu**, výučba pokračuje v štandardnom spôsobe. Podozrivé dieťa manažuje miestne príslušný RÚVZ, alebo všeobecný lekár pre deti a dorast.

• **pozitívny, zákonný zástupca informuje školu**. Podozrivé dieťa ďalej manažuje miestne príslušný RÚVZ alebo všeobecný lekár. **Škola prechádza do oranžovej fázy** podľa usmernenia MŠVVaŠ.

•V prípade že **podozrivý nie je podrobený RT-PCR testu, podozrivého manažuje miestne príslušný RÚVZ, alebo všeobecný lekár pre deti a dorast**. Škola sa ďalej riadi usmerneniami miestne príslušného RÚVZ.

**Pri podozrení na ochorenie v prípade zamestnanca**

**Podozrivý pracovník** nenavštevuje školské zariadenie a do usmernenia príslušným RUVZ, alebo všeobecným lekárom pracovníka (**v prípade ak podozrenie na ochorenie vyslovil lekár**), alebo výsledkov jeho RT-PCR výučba prebieha štandardným spôsobom resp. upraveným spôsobom (**v prípade, že škola z dôvodu chýbajúceho zamestnanca nemôže zabezpečiť štandardný spôsob výučby, upraví si ho podľa svojich možností)**.

Ak je podozrivý podrobený RT-PCR testu a výsledok je:

• **negatívny**, informuje zamestnávateľa, výučba pokračuje v štandardnom spôsobe. Podozrivého manažuje príslušný všeobecný lekár, alebo RÚVZ, ktorí rozhodnú o návrate zamestnanca do pracovného procesu.

• **pozitívny,** **informuje zamestnávateľa, situáciu ďalej manažuje miestne príslušný RÚVZ alebo všeobecný lekár a prechádza sa do oranžovej fázy podľa usmernenia**

**Pri podozrení na ochorenie v prípade zákonného zástupcu alebo osoby v úzkom kontakte so žiakom alebo zamestnancom školy.**

• Výučba prebieha štandardným spôsobom (s výnimkou podozrenia ochorenia viacerým pedagogickým zamestnancom s nariadenou karanténou) a škola v prípade potreby poskytuje plnú súčinnosť miestne príslušnému RÚVZ.

**Oranžová fáza**

**Základné odporúčania**

Oranžová fáza nastáva v prípade podozrivého potvrdenia ochorenia COVID-19 u dieťaťa na ochorenie COVID-19 alebo podozrivého pracovníka, či pri vyhlásení takejto fázy ÚVZ.

**Nad rámec opatrení zelenej fázy platia nasledovné:**

**V prípade potvrdeného dieťaťa:**

• **Ak sa ochorenie COVID-19 potvrdí u jedného dieťaťa, preruší sa vyučovanie v triede daného dieťaťa a vylúčia sa z vyučovacieho procesu jeho úzke kontakty**.

**Dieťa ďalej postupuje podľa usmernenia všeobecného lekára, prípadne RÚVZ**, škola postupuje podľa usmernenia MŠVVaŠ, prípadne podľa miestne príslušného RÚVZ.

V škole sa uskutoční dezinfekcia podľa aktuálne platného usmernenia hlavného hygienika.

• Ak sa u niektorého z osôb vylúčených zo školského procesu objavia počas doby domácej izolácie príznaky na COVID-19, dotyčného manažuje príslušný lekár všeobecnej starostlivosti alebo miestne príslušné RÚVZ. **Ak sa počas doby izolácie potvrdí ochorenie na COVID-19 u ďalšieho dieťaťa, škola postupuje podľa červenej fázy usmernenia MŠVVaŠ.**

**V prípade potvrdeného zamestnanca**

• **Vylúčia sa zo školského procesu osoby v úzkom kontakte daného zamestnanca.** **Zamestnanec postupuje podľa usmernenia všeobecného lekára, prípadne RÚVZ, škola postupuje podľa usmernenia miestne príslušného RÚVZ.**

V škole sa uskutoční dezinfekcia podľa aktuálne platného usmernenia hlavného hygienika.

• Ak sa u nejakého z priamych kontaktov zamestnancov objavia počas doby zatvorenia školy príznaky na COVID-19, dotyčného manažuje príslušný lekár všeobecnej starostlivosti alebo RÚVZ. **Ak sa počas doby izolácie potvrdí ochorenie na COVID-19 u ďalšieho zamestnanca, škola postupuje podľa červenej fázy tohto dokumentu**.

**V prípade potvrdeného zákonného zástupcu alebo osoby v úzkom kontakte so žiakom alebo pracovníkom**

**• Žiak alebo pracovník sa stáva úzkym kontaktom a postupuje sa podľa opatrení zelenej fázy usmernenia MŠVVaŠ**

**Organizácia výchovno – vzdelávacieho procesu**

• Až do prechodu do červenej fázy prebieha okrem vyššie uvedených tried organizácia výchovno - vzdelávacieho procesu štandardným spôsobom resp. spôsobom, aký umožňuje personálne zabezpečenie školy.

**Červená fáza**

**Červená fáza nastáva pri viacerých potvrdených pozitívnych prípadoch medzi deťmi, alebo pracovníkmi**, jedná sa o epidemický výskyt (priama súvislosť pozitivity s pozitívnymi žiakmi a pracovníkmi) a po nariadení ÚVZ SR.

**Nad rámec opatrení zelenej a oranžovej fázy, platia nasledovné:**

**V prípade potvrdeného ochorenia u detí jednej triedy:**

• Ak sa ochorenie COVID-19 potvrdí u **dvoch a viacej detí jednej triedy**, preruší sa vyučovanie v tejto triede a vylúčia sa ich úzke kontakty. **Deti postupujú podľa usmernenia všeobecného lekára, resp. RÚVZ, škola podľa miestne príslušného RÚVZ**. V škole sa uskutoční dezinfekcia podľa aktuálne platného usmernenia hlavného hygienika.

• Ak sa u niektorého z osôb vylúčených zo školského procesu objavia počas doby zatvorenia triedy príznaky na COVID-19, alebo sa u neho potvrdí ochorenie, prerušuje sa štandardný výchovno - vzdelávací proces v každej triede a ďalej sa postupuje podľa usmernenia miestne príslušného RÚVZ.

**V prípade potvrdeného ochorenia u detí z rozličných tried:**

• ak sa ochorenie COVID-19 potvrdí u jednotlivých detí, preruší sa vyučovanie v triedach týchto detí a vylúčia sa ich úzke kontakty. **Deti postupujú podľa usmernenia príslušného všeobecného lekára, resp. RÚVZ, škola podľa alebo miestne príslušného RÚVZ**.

V škole sa uskutoční dezinfekcia podľa aktuálne platného usmernenia hlavného hygienik,

• **ak sa u niektorého z osôb vylúčených zo školského procesu objavia počas doby zatvorenia tried príznaky na COVID-19, alebo sa u neho potvrdí ochorenie prerušuje sa štandardný výchovno - vzdelávací proces v celej škole** a ďalej sa postupuje podľa usmernenia miestne príslušného RÚVZ.

**V prípade potvrdeného ochorenia u pedagogických alebo odborných pracovníkov** :

• vylúčia sa zo školského procesu osoby v úzkom kontakte daného pracovníka. **Ak pozitívni pedagogickí alebo odborní zamestnanci sú v kontakte vždy len so žiakmi jednej triedy, prerušuje sa vyučovanie len u žiakov danej triedy.** Zamestnanci postupujú podľa usmernenia všeobecného lekára, resp. RÚVZ, škola podľa miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

• **V prípade ak pozitívni pedagogickí alebo odborní zamestnanci prichádzajú do kontaktu so žiakmi viacerých tried, prerušuje sa vyučovanie vo všetkých triedach ich kontaktu, po prípade sa preruší výchovno-vzdelávací proces v celej škole** a zamestnanci ďalej postupujú podľa usmernenia všeobecného lekára, resp. RÚVZ, škola podľa miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

**V prípade potvrdeného ochorenia u nepedagogických pracovníkov**

• vylúčia sa zo školského procesu osoby v úzkom kontakte daného pracovníka. Zamestnanci ďalej sa postupujú podľa usmernenia príslušného všeobecného lekára, resp. RÚVZ, škola podľa alebo miestne príslušného RÚVZ. V škole sa uskutoční dezinfekcia podľa aktuálne platného usmernenia hlavného hygienika.

• ak sa u niektorého z osôb vylúčených zo školského procesu objavia počas doby vylúčenia príznaky na COVID-19, alebo sa u neho potvrdí ochorenie, postupuje sa rovnakým spôsobom.

**Špeciálne usmernenie** **do konca 30.9 nad rámec zelenej fázy:**

* Pri vstupe do materskej školy sa vykonáva ranný filter
* Deti majú odporúčané nosiť rúška, ostatní povinne nosia rúško (ochranný štít) všade vo vnútorných priestoroch materskej školy, vrátane svojej triedy v interných priestoroch školy.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec nosí rúško alebo ochranný štít.
* Aktivity organizovať tak, aby bolo možné časť dňa tráviť vonku či už v areáli materskej školy, alebo mimo neho podľa podmienok materskej školy. Telesná výchova sa realizuje jedine v exteriéri.
* Upratovanie a dezinfekcia toaliet prebieha minimálne 3x denne a podľa potreby.
* Dôkladné čistenie všetkých miestností, v ktorých sa deti, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).